Act 15 - Infiltration, Sailor Mars

## Act 15 浸入—SAILORMARS

Act 15 Shinnyuu SAILORMARS

**Act 15 - Infiltration, Sailor Mars** este cel de al 4-lea capitol al volumului 3, al arcului al doilea al seriei manga scrise și ilsutrate de Nakao Takeuchi. Este primul capitol din Eternal Edition 3, unde este tradus ca **Act.15 Invasion: Sailor Mars**.

## Rezumat

O fată a căzut din cer, iar Usagi și prietenele ei sunt surprinse că fetița caută Cristalul de Argint. Cine ar putea fi ea? La orizont apare un nou inamic, iar Sailor Marte este răpită.

## Personaj

* Sailor senshi
	+ Usagi Tsukino sau Sailor Moon
	+ Ami Mizuno sau Sailor Mercur
	+ Rei Hino sau Sailor Marte
	+ Makoto Kino sau Sailor Jupiter
	+ Minako Aino sau Sailor Venus
* Mamoru Chiba sau Tuxedo Mask
* Chibiusa sau Sailor Chibi Moon
* Personaje negative
	+ Clanul Luna Neagră
		- Rubeus
		- Kôan
		- Wiseman
		- Safir
		- Esmeraude
* Personaje aliate
	+ Luna
	+ Luna P
	+ Artemis
* Alte personaje
	+ Familia Tsukino
	+ Gurio Umino
	+ Unazuki și fratele și Motoki Furuhata
	+ Ittô Asanuma
	+ Kotono Sarashina

## Acțiune

Mamoru o ia imediat pe fetița misterioasă din fața lui Usagi, pe care o amenințase cu un pistol care se dovedește imediat a fi de jucărie. Deși strigă după ea, fata o ia la fugă.

Wiseman îi avertizează pe aliații săi în privința Cristalului de Argint, iar Demande îl asigură că îl vor distruge de îndată ce vor pune mâna pe el. Imediat după, membrii Lunii Neagre țin un toast în cinstea succesului pe care sunt siguri că îl vor obține. Kôan se oferă să coordoneze operațiunea *cod: 001* a clanului.

Înapoi pe Pământ, Usagi, convinsă că fata misterioasă de dinainte este un inamic, pornește în căutarea ei și o găsește dându-se într-un leagăn. Mamoru se oferă să o ducă acasă, o ia de mână, iar fata îl îmbrățișează. Pentru că Chibi Usa nu le răspunsese la nicio întrebare, cei doi o duc la casa familiei Tsukino, unde se întâlnesc cu Luna care o sperie puțin pe necunoscută. Își face apriția mama lui Usagi, apoi și tatăl ei. Ikuko o întreabă unde locuiește, dar fata își bate mingea asemănătoare cu Luna, iar, dintr-o dată, cei de față încep să se comporte cu Chibi Usa de parcă ar fi așeteptat-o. Furioasă, Usagi o duce în camera ei și îi ordonă fetiței să îi schimbe la loc. Fratele lui Usagi aude gălăgia și o pârăște mamei lor, pentru că ridicase vocea la invitată. Îngrijorată de noua apariție, Luna dorește să afle dacă Cristalul de Argint este în siguranță și, deși e ușor neliniștită, preferă să aștepte, să vadă ce se va întâmpla de acum încolo. Între timp, Chibi Usa a adormit.

În drum spre școală, Mamoru îi zice lui Usagi că se va interesa la poliție dacă au fost sau nu raportate persoane dispărute. Usagi și prietenele sale ies apoi la un suc și își dău cu părerea în privința identității Chibi Usei. Usagi este sătulă din cale afară de cum părinții săi par să îi facă mereu pe plac Chibi Usei. Lună, însățită de Artemis, le aduce fetelor pixuri noi, care să le înlocuiască pe cele distruse în bătălie. La local, își fac apariția niște elevi de la școala gimnazială Azabu, iar, printre aceștia, este și Asanuma, un admirator al lui Mamoru, care își dorește să fie exact ca el. Pentru a nu întârzia la școală, Rei își ia rămas bun de la fete. Ea trebuie să ajute la pregătirile pentru festivalul organizat de școală.

La școală, o fată pe nume Kotono Sarashina, președinta Clubului de Cercetare Paranormală, își exprimă recunoștința față de ajutorul dat de Rei, dar o și prezintă membrilor din Clubul de Cercetare S.F., care doresc să le acorde o mână de ajutor. Președinta clubul îi spune despre numeroasele OZN-uri văzute în apropiere, iar Rei face imediat legătura dintre acestea cu inamicul. Se pare că au fost și numeroase incidente în care oamenii au izbucnit în flăcări, un subiect despre care Kotono a scris un articol în ziar. Imediat după, o fată o anunță de apariția Clubului de Cercetare Paranormală *Luna Neagră*. Kotono face cunoștință cu președinta grupului rival care avea să participe la același festival. Kôan Kurozuki, o presupusă colegă de-a lor, o salută, iar Kotono remarcă cât de reci îi sunt mâinile. Un OZN apare. Koan, folosindu-se de puterile sale pirochinetice, omoară o fetiță ascunsă în dreptul unui copac, iar Rei se trezește din coșmar.

Acasă la familia Tsukino, Ikuko, văzând-o îmbrăcată, își întreabă fiica dacă nu cumva se duce undeva. Usagi o întreabă pe Luna dacă o însoțește la festival, dar pisica îi spune că va rămâne acasă pentru a sta cu ochii pe Chibi Usa. Spre deosebire de Usagi, Luna simte că poate avea încredere în Chibi Usa. După ce Ikuko îi pregătește mâncarea Lunei, dispariția subită a Chibi Usei este remarcată.

Usagi ajunge la festival, dar, la scurt timp, Kotono și Rei sunt înștiințate de ghiciotarea înfricășătoare, care le spune tuturor căora îi cer să le ghicească viitorul felul cum vor muri. Rei îi refuză invitația ghicitoarei, iar Chibi Usa, în brațe cu Luna-P, își fac apariția la festival. Celor care li se alătură Lunii Negre Koan le promite o moarte blândă. Kotono este îngrozită și îi zice imediat lui Rei că simte miros de foc din locul unde fuseseră maicile cu o lună neagră, întoarsă pe frunte (care în realitate erau droizi deghizați). Kotono leșină de îndată ce vede trupul ars. Ami ajunge la locul faptei și o sună imediat pe Usagi. Deși se transformă, Sailor Marte este imobilizată de Kôan într-o flacără. Sailor Moon, Mercur și Tuxedo Mask îi sar în ajutor. Combinându-și puterile, în mâinile lui Sailor Moon și Tuxedo Mask apare Tija Lunii, pe care Demande o remarcă ca aparținându-i Reginei Serenity. Deși o distruge pe Kôan, Rubeus, la ordinul lui Demande, o capturează pe Sailor Marte. Chibi Usa este martoară la toate cele întâmplate.

## Alte date

* Numele actului 15 a fost redenumit. Numele precedent a fost *Act 14 Black Moon Koan - Sailor Mars*.